**Ole Kristian Udnes** (født 26. juli 1953 i Nes, Akershus) er en norsk politiker og næringslivsmann (Høyre).

Udnes representerer partiet Høyre og ble i oktober 2011 valgt til varaordfører i Bærum kommune i sin fjerde periode som folkevalgt i kommunen. Han ble også valgt til leder av Planutvalget. Han har vært medlem av kommunestyret i Bærum kommune siden 1999 og har vært medlem av formannskapet siden 2007. Udnes har tidligere vært medlem av Bærum kommunes Økonomiutvalg og Forretningsutvalg, Sektorutvalg for Bistand og Omsorg og av Frivillighetsutvalget. Han har også vært vararepresentant til Stortinget, 1. viseformann i Bærum Høyre og medlem av Akershus Høyres fylkesstyre.

Udnes tok examen artium fra reallinjen ved Nes Gymnas 1972 og avla Sosialøkonomisk embetseksamen (Cand. Oecon.) ved Universitetet i Oslo 1979 med offentlig rett som spesialfag. Spesialfagene hans var offentlig rett med tilleggsutdannelse i ledelse og administrasjon ved Bedriftsøkonomisk Institutt. Kilde: Bedriftsøkonomisk Institutt. Han var økonomikonsulent og økonomisjef i Bærum kommune fra 1980 til 1988. Udnes var Økonomidirektør og medlem av konsernledelsen i Kreditkassen fra 1988 til 1995.[] Han var prosjektansvarlig for børsnoteringen av Kreditkassen og rekapitaliseringen av banken etter bankkrisen i 1992.[] Han ledet også Kreditkassens oppkjøp av Sørlandsbanken og Sunnmørsbanken i 1991. Udnes har senere vært økonomidirektør i flere store selskaper i Telenor-konsernet og deretter Partner og Nordisk administrasjonsdirektør i IT-konsulentselskapet Accenture.[] Udnes har hatt styreverv i flere selskaper innen IT, bank og finans.[]

Kommunale verv
--------------

* 2011-2019 Varaordfører
* 2011-2019 Leder for Planutvalget
* 2011-d.d. Medlem av formannskap og kommunestyre
* 2007–2011 Varamedlem i KS, fylkeskretsen
* 2007–2001 Medlem av Frivillighetsutvalget
* 2007–2011 Medlem av Sektorutvalg for bistand og omsorg
* 2007-d.d. Medlem av formannskapet
* 2003–2007 Nestleder for Det partsammensatte utvalg
* 2003–2007 Nestleder i Arbeidsmiljøutvalget
* 2003–2007 Medlem Forretningsutvalget
* 1999–2003 Varamedlem i Plan- og miljøutvalget
* 1999–2007 Varamedlem i Likningsnemnda
* 1999–2007 Varamedlem av formannskapet i Bærum
* 1999-d.d. Medlem av kommunestyret i Bærum
* 1995–1999 Styremedlem av Asker og Bærum Kraftselskap
* 1992–1995 Medlem av styret i Eiendomsforvaltningen
* 1982–1987 Varamedlem Arbeidsmiljøutvalget

Utdanning og yrkeskarriere
--------------------------

Udnes tok examen artium fra reallinjen ved Nes Gymnas 1972 og avla Sosialøkonomisk embetseksamen (Cand. Oecon.) ved Universitetet i Oslo 1979. Spesialfag: Offentlig rett. Tilleggsutdannelse i Ledelse og administrasjon ved Bedriftsøkonomisk Institutt. Han var økonomikonsulent og økonomisjef i Bærum kommune 1980 – 1988. Udnes var Økonomidirektør og medlem av konsernledelsen i Kreditkassen 1988 – 1995. Han var prosjektansvarlig for børsnoteringen av Kreditkassen og rekapitaliseringen av banken etter bankkrisen i 1992. Han ledet også Kreditkassens oppkjøp av Sørlandsbanken og Sunnmørsbanken i 1991.
Udnes har senere vært økonomidirektør i flere store selskaper i Telenor-konsernet og deretter Partner og Nordisk administrasjonsdirektør i IT-konsulentselskapet Accenture.
Udnes har hatt styreverv i flere selskaper innen IT, bank og finans.

Referanser
----------

1. ↑  «5: Ole Kristian Udnes (61)». *www.budstikka.no* **(norsk)**. 12. juni 2015. Besøkt 9. juni 2019. «Yrkeserfaring: Konsulent/økonomisjef Bærum kommune, økonomidirektør i Kreditkasen og flere Telenor-selskaper, administrasjonsdirektør i Accenture.»

Eksterne lenker
---------------

* (no) Ole Kristian Udnes hos Stortinget Rediger på Wikidata

* (no) Ole Kristian Udnes hos Norsk senter for forskningsdata politikerarkiv (nedlagt) Rediger på Wikidata

|  |  |
| --- | --- |
| Oppslagsverk/autoritetsdata | Lokalhistoriewiki **·** Stortinget
 |